**Ville Eskelinen** (s. 27. maaliskuuta 1986 Kuopio) on suomalainen jääkiekkoilija, joka pelaa Saksassa neljänneksi korkeimmalla sarjatasolla alueellisen Bayernligan ECDC Memmingenissä. Hän on pelipaikaltaan keskushyökkääjä. Isokokoisen Eskelisen vahvuuksiin kuuluu ulottuvuus, koon käyttäminen, pelikäsitys, pelisilmä ja aloittaminen. Hänen heikkouksiinsa kuuluu ajoittainen varovaisuus osaksi Eskelisen loukkaantumishistorian vuoksi.

Ura
---

Eskelinen on Kalevan Pallon kasvatti. Hän voitti joukkueen A-nuorten sisäisen pistepörssin kaudella 2005–2006 tehoilla 11+20=31, jolloin Eskelinen toimi KalPan kapteenina. Hänet nostettiin kaudeksi 2006–2007 KalPan SM-liigarinkiin ja pelasi kauden aikana viisi liigaottelua ilman tehopisteitä. Lähes koko kauden vielä A-nuorissa pelannut Eskelinen oli joukkueen sisäisen piste- ja maalipörssin kolmas tehoilla 9+16=25.

Syksyllä 2007 Eskelinen siirtyi try-outille Hämeenlinnan Pallokerhon riveihin. Hän sai syyskuussa vuoden mittaisen sopimuksen. Noin kaksi viikkoa myöhemmin HPK kuitenkin lainasi Eskelisen loppukaudeksi Mestis-joukkue KooKoohon. Hän pelasi siellä lopulta vain 19 ottelua tehoin 2+9=11, kun HPK kutsui hänet marraskuun 2007 lopulla joukkueeseensa paikkaamaan loukkantumisia. Eskelisen oli tarkoitus palata yhden siellä vietetyn viikon jälkeen KooKoohon, mutta hän HPK:ssa koko loppukauden 2007–2008 tehden 30 runkosarjaottelussa tehot 2+3=5. Eskelisen liigauran avausmaali syntyi 12. tammikuuta 2007 ottelussa Jokereita vastaan.

Eskelinen jatkoi HPK:ssa myös kaudella 2008–2009, mutta hän pelasi koko sopimuskauden Mestiksessä, eikä otteluakaan SM-liigassa. Eskelinen palasi syyskuussa 2008 lainalle KooKoohon, jossa hän pelasi seitsemän ottelua tehden yhden syöttöpisteen, kunnes loukkaantui. Eskelinen palasi marraskuun 2008 lopulla kaukaloihin ja siirtyi lainalle Savonlinnan Pallokerhoon aluksi kuuden ottelun mittaisella sopimuksella. Joulukuussa 2008 hän jatkoi joukkueessa toistaiseksi voimassa olevalla vuokrasopimuksella ja tammikuussa 2009 Eskelinen jatkoi sopimustaan kauden loppuun. Heinäkuussa 2009 hän teki vuoden mittaisen jatkosopimuksen SaPKon kanssa.

Kaudella 2009–2010 Eskelinen muodosti SaPKon tehoketjun Kalle Konstin ja Oskar Essénin kanssa. Hän teki 31 ottelussa tehot 6+35=41, joilla Eskelinen sijoittui SaPKon sisäisessä pistepörssissä toiseksi Konstin jälkeen sekä koko Mestiksen syöttöpörssissä kolmanneksi TuTon Tuukka Pulliaisen ja Jokipoikien Antti Kerälän jälkeen. Eskelisen kausi päättyi kuitenkin jo tammikuussa 2010 polven ristisidevamman takia.

Toukokuussa 2010 Eskelinen teki vuoden mittaisen sopimuksen Jokipoikien kanssa. Hänet hankittiin joukkueen ykkössentteriksi. Eskelinen teki runkosarjassa tehot 8+29=37, joilla hän sijoittui Jokipoikien sisäisessä pistepörssissä toiseksi ja koko Mestiksen syöttöpörssissä seitsemänneksi.

Kaudeksi 2011–2012 Eskelinen palasi SaPKoon. Hän oli tehoilla 8+23=31 joukkueen paras syöttäjä ja jakoi sisäisen pistepörssin toisen sijan Niko Laakkosen kanssa. Kauden 2012–2013 kynnyksellä, syyskuussa 2012 Eskelinen teki vuoden mittaisen sopimuksen Kajaanin Hokin kanssa. Hänen kautensa jäi jälleen rikkonaiseksi loukkaantumisten takia ja Eskelinen pelasi kauden aikana vain 31 runkosarjaottelua. Kaudeksi 2013–2014 hän palasi taas SaPKoon.

Eskelinen teki kaudeksi 2014–2015 sopimuksen Romanian pääsarjajoukkue CSM Dunărea Galațin kanssa. Joulukuussa 2014 hän siirtyi sieltä MOL Ligaan unkarilaiseen Dunaújvárosi Acélbikákiin. Kaudeksi 2015–2016 Eskelinen siirtyi Saksan neljänneksi korkeimmalle sarjatasolle alueellisen Bayernligan ECDC Memmingenin riveihin.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2006–2007 | KalPa | SM-liiga | 5 | 0 | 0 | 0 | 0 | – | – | – | – | – |
| 2007–2008 | KooKoo | Mestis | 19 | 2 | 9 | 11 | 44 | – | – | – | – | – |
|  | HPK | SM-liiga | 30 | 2 | 3 | 5 | 18 | – | – | – | – | – |
| 2008–2009 | KooKoo | Mestis | 7 | 0 | 1 | 1 | 0 | – | – | – | – | – |
|  | SaPKo | Mestis | 21 | 5 | 8 | 13 | 10 | – | – | – | – | – |
| 2009–2010 | SaPKo | Mestis | 31 | 6 | 35 | 41 | 40 | – | – | – | – | – |
| 2010–2011 | Jokipojat | Mestis | 46 | 8 | 29 | 37 | 32 | – | – | – | – | – |
| 2011–2012 | SaPKo | Mestis | 40 | 8 | 23 | 31 | 52 | 5 | 1 | 3 | 4 | 4 |
| 2012–2013 | Hokki | Mestis | 31 | 5 | 15 | 20 | 22 | – | – | – | – | – |
| 2013–2014 | SaPKo | Mestis | 38 | 8 | 9 | 17 | 12 | – | – | – | – | – |
| 2014–2015 | Dunaújvárosi Acélbikák | MOL Liga | 21 | 6 | 8 | 14 | 4 | 5 | 0 | 1 | 1 | 4 |
| 2 kautta | yhteensä | SM-liiga | 35 | 2 | 3 | 5 | 18 | – | – | – | – | – |
| 7 kautta | yhteensä | Mestis | 233 | 42 | 129 | 171 | 212 | 5 | 1 | 3 | 4 | 4 |

Lähteet
-------

* Ville Eskelinen The Internet Hockey Databasessa (englanniksi)
* Ville Eskelinen *Elite Prospects*. Everysport Media Group AB.  (englanniksi)

### Viitteet

1. ↑  SaPKo karisti jatkoaikamörön harteiltaan *Itä-Savo*.  3.1.2014. Kaakon Viestintä Oy.  Arkistoitu 9.3.2014. Viitattu 9.3.2014.
2. ↑  Ville Eskelinen – Jatkoaika.com – Kaikki jääkiekosta (Arkistoitu – Internet Archive)
3. 1 2 3  Ville Eskelinen *Elite Prospects*. Everysport Media Group AB.  (englanniksi)
4. ↑  HPK julkaisi tukun sopimuksia – Kerhoon seitsemän uutta pelaajaa  13.4.2007. Jatkoaika.com. Viitattu 6.3.2012.
5. ↑  HPK sopimuksiin koeaikalaistensa kanssa  3.9.2007. Jatkoaika.com. Viitattu 18.2.2011.
6. ↑  HPK-sentteri Eskelinen loppukauden KooKoossa  18.9.2007. Jatkoaika.com. Viitattu 18.2.2011.
7. ↑  Lassila LeKiin, Eskelinen Kerhoon  27.11.2007. Jatkoaika.com. Viitattu 18.2.2011.
8. ↑  Lajunen palaa Kouvolasta Espooseen  29.11.2007. Jatkoaika.com. Viitattu 18.2.2011.
9. ↑  Tilastot – Liiga  12.1.2008. Liiga. Viitattu 6.3.2012.
10. ↑  Eskelinen jälleen KooKoon avuksi  11.9.2008. Jatkoaika.com. Viitattu 18.2.2011.
11. ↑  SaPKon pelaajapulaan helpotusta  27.11.2008. Jatkoaika.com. Viitattu 18.2.2011.
12. ↑  Vladimir Machulda SaPKoon  23.12.2008. Jatkoaika.com. Viitattu 18.2.2011.
13. ↑  Muutoksia SaPKon sentterikalustoon  26.1.2009. Jatkoaika.com. Viitattu 18.2.2011.
14. ↑  Eskelinen jatkaa SaPKossa  15.7.2009. Jatkoaika.com. Viitattu 18.2.2011.
15. ↑  Ville Eskelisen kausi ohi  23.1.2010. Jatkoaika.com. Viitattu 18.2.2011.
16. ↑  Jokipojille tukku pelaajasopimuksia  28.5.2010. Jatkoaika.com. Viitattu 18.2.2011.
17. ↑  Ohtonen, Renne: Avainpelaajat odottavaisena kauteen  13.9.2010. Jatkoaika.com. Viitattu 18.2.2011.
18. ↑  SaPKolle paluumuuttajia  6.5.2011. Jatkoaika.com. Viitattu 6.3.2012.
19. ↑  Hokki kiinnitti Eskelisen, Heikkinen jatkaa  9.9.2012. Jatkoaika.com. Viitattu 11.9.2012.
20. ↑  Riikonen, Jussi: Kajaanin Hokin pelaaja-arviot 2012–2013  25.3.2013. Jatkoaika.com. Viitattu 8.8.2013.
21. ↑  Uusia, vanhoja ja uusvanhoja tuttuja SaPKoon  6.5.2013. Jatkoaika.com. Viitattu 8.8.2013.
22. ↑  Viisi entistä Mestis-pelaajaa Romanian liigaan  17.7.2014. Jatkoaika.com. Viitattu 18.6.2015.
23. ↑  Finn centerrel erősítettek a Bikák!  4.12.2014. Dunaújvárosi Jégkorong Kft.  Arkistoitu 18.6.2015. Viitattu 18.6.2015. (unkariksi)
24. ↑  Suomi-Power für die Indians! Finne Ville Eskelinen wird neuer Konti – ab Samstag vergünstigte Saisonkarten *Bayernliga-Memmingen*.  4.12.2014. eishockey-online.com.  Arkistoitu 18.6.2015. Viitattu 18.6.2015. (unkariksi)